DOKTORANTLAR VA ASPIRANTLARNI IJTIMOIY HIMOYA QILISh ChORALARI TO‘G‘RISIDA

Respublikaning ilmiy salohiyatini saqlash va mustahkamlash, yuqori malakali ilmiy kadrlar tayyorlash sifatini oshirish, shuningdek, aspirantlar va doktorantlarni ijtimoiy himoya qilishni ta’minlash maqsadida Vazirlar Mahkamasi qaror qiladi:
 1. Ishlab chiqarishdan ajralgan holda doktoranturada va aspiranturada o‘qiyotgan shaxslarga, idoraviy bo‘ysunishidan qat’i nazar, imtiyozli ovqatlanish uchun har oylik kompensatsiya to‘lovlarini qo‘shgan holda, 1992-yil 1-sentabrdan boshlab stipendiyalar:
 doktorantlarga — oliy o‘quv yurtining ilmiy darajasi bor dotsent lavozim maoshi miqdorida;
 aspirantlarga — oliy o‘quv yurtining ilmiy darajasi bo‘lmagan o‘qituvchisining lavozim maoshi miqdorida belgilansin.
 2. O‘zbekiston Respublikasi Moliya vazirligi ushbu maqsadlar uchun zarur mablag‘larni ajratsin.